1867 ஆம் ஆண்டுவரையிலான இந்த நிறுவனத்தின் காலத்தில், இரண்டு தனி சுவிஸ் நிறுவனங்கள் நிறுவப்பட்டதானது பின்னாளில் நெஸ்லேயின் மைய நிறுவனத்தை உருவாக்கியது. அந்த ஆண்டின் ஆகஸ்ட் மாதத்தில், அமெரிக்காவின் ஐஎல், லீ கௌன்டியைச் சார்ந்த சகோதரர்களான சார்லஸ் ஏ. மற்றும் ஜியார்ஜ் பேஜ் ஆகியோரால் சாமில் ஆங்லோ-சுவிஸ் கன்டென்ஸ்ட் மில்க் கம்பெனி நிறுவப்பட்டது. அந்த ஆண்டின் செப்டம்பரில், வேவேயில், ஹென்ரி நெஸ்லே குழந்தைகளுக்காக பாலினாலான புதிய உணவு வகைகளைத் தயாரித்தார் என்பதுடன், விரைவில் அதை சந்தைகளில் விற்கத் தொடங்கினார். அடுத்த பத்தாண்டுகளில் அந்த இரண்டு நிறுவனங்களும் தங்களின் வியாபாரங்களை ஐரோப்பா மற்றும் அமெரிக்கா முழுவதிலும் வெற்றிகரமாக விரிவாக்கம் செய்தன. (ஹென்ரி நெஸ்லே 1875 ஆம் ஆண்டு ஓய்வு பெற்றார், ஆனால் அந்த நிறுவனம் பேரைன் லேக்டி ஹென்ரி நெஸ்லே என்ற அவருடைய பெயரில் மற்றொரு புதிய உரிமையாளரின் கட்டுப்பாட்டில் இயங்கி வந்தது.) 1877 ஆம் ஆண்டில் ஆங்லோ-சுவிஸ் நிறுவனம், பாலினைக் கொண்டு தயாரிக்கப்பட்ட குழந்தைகளுக்கான அந்த உணவு வகைகளைத் தன்னுடைய தயாரிப்புகளுடன் இணைத்துக் கொண்டது, மேலும் அதற்கடுத்த வருடத்தில் நெஸ்லே நிறுவனம் தன்னுடைய தயாரிப்புகளில் கெட்டிப்படுத்தப்பட்ட பாலைச் சேர்த்துக் கொண்டது, இதன் காரணமாக அந்த இரண்டு நிறுவனங்களுக்கும் இடையே மிகக் கடுமையான போட்டி ஏற்பட்டது.

இருந்தபோதும், 1905 ஆம் ஆண்டில், அந்த இரண்டு நிறுவனங்களும் ஒன்றிணைக்கப்பட்டு நெஸ்லே அன்ட் ஆங்லோ-சுவிஸ் கன்டென்ஸ்ட் மில்க் கம்பெனி என்று பெயரிடப்பட்டதுடன், அந்தப் பெயர் 1947 ஆம் ஆண்டு வரை பயன்பாட்டில் இருந்தது, அதே சமயம், பேஃப்ரிக் தி புராடக்ட்ஸ் மேகி எஸ்ஏ (1884 ஆம் ஆண்டு நிறுவப்பட்டது) என்ற நிறுவனமும் மற்றும் அதன் கட்டுப்பாட்டில் இருந்த சுவிட்சர்லாந்து நாட்டைச் சார்ந்த அலேய்மென்டனா எஸ்ஏ ஆப் கெம்ப்டால் என்ற நிறுவனமும் ஒன்றிணைக்கப்பட்டு நெஸ்லே அலேய்மென்டனா எஸ்ஏ என்று பெயரிடப்பட்டது. வடிசாறுக்கான கலப்புகள் மற்றும் அது தொடர்பான உணவுப்பொருளைப் பெருமளவில் உற்பத்தி செய்யும் நிறுவனமாக மேகி இருந்தது. அந்த நிறுவனத்தின் தற்போதைய பெயரானது 1977 ஆம் ஆண்டில் தேர்ந்தெடுக்கப்பட்டது. 1900 ஆம் ஆண்டுகளுக்கு முன்பாக, அந்த நிறுவனம் தனது தொழிற்சாலைகளை அமெரிக்கா, இங்கிலாந்து, ஜெர்மனி மற்றும் ஸ்பெயினில் இயக்கி வந்தது. முதல் உலகப்போர் காரணமாக அந்தச் சமயத்தில் பாலினால் ஆன தயாரிப்புகளுக்கான தேவை அதிகரித்தது, மேலும் அத்தகைய தயாரிப்புகள் அனைத்தும் அரசாங்க ஒப்பந்தங்களின் மூலம் நிறைவேற்றப்பட்டது; முதல் உலகப்போர் முடிவதற்குள், நெஸ்லேவின் உற்பத்தி இரண்டு மடங்கைக் காட்டிலும் அதிகமானது.

போர் முடிந்த பிறகு, அரசாங்க ஒப்பந்தங்கள் முற்றிலும் கைவிடப்பட்டதுடன், வாடிக்கையாளர்கள் மீண்டும் தூய்மையான பாலினாலான தயாரிப்புகளை வாங்குவதில் ஆர்வம் காட்டினர். இருந்தபோதும், நெஸ்லே நிர்வாகம் மிகவும் துரிதமாகச் செயல்பட்டதுடன், தனது நடவடிக்கைகளை மேம்படுத்தவும், கடன் சுமைகளைக் குறைப்பதற்குமான வழிகளைத் தேடியது. 1920 ஆம் ஆண்டுகளில் புதிய தயாரிப்புகளை அறிமுகப்படுத்தியதன் மூலம் நெஸ்லே தனது முதல் விரிவாக்கத்தைத் தொடங்கியது, அதே சமயம் சாக்கலேட்டை அறிமுகப்படுத்தியது அந்த நிறுவனத்தின் இரண்டாவது மிக முக்கிய நடவடிக்கையாகக் கருதப்படுகிறது.

அதற்கடுத்து வந்த இரண்டாம் உலகப்போரின் விளைவுகள் நெஸ்லே நிறுவனத்தை மிகவும் பாதித்தது. 1938 ஆம் ஆண்டில் 20 மில்லியன் அமெரிக்க டாலர்கள் என்றிருந்த அந்த நிறுவனத்தின் இலாபம் 1939 ஆம் ஆண்டில் 6 மில்லியன் அமெரிக்க டாலர்களாகக் குறைந்தது. அதே சமயம் வளரும் நாடுகளில், குறிப்பாக லத்தீன் அமெரிக்காவில் அதன் தொழிற்சாலைகள் நிறுவப்பட்டன. அந்த நிறுவனத்தின் புதிய தயாரிப்பான நெஸ்கேஃபே இன் அறிமுகத்திற்கு இரண்டாம் உலகப்போர் முக்கிய காரணமாக அமைந்தது என்பதுடன், நெஸ்கேஃபே அமெரிக்க இராணுவத்தின் முக்கிய பானமாக ஆனது. போர்கால பொருளாதாரத்தின் போது, நெஸ்லேவின் உற்பத்தி மற்றும் விற்பனை உயர்வு பெற்றது.

இரண்டாம் உலகப்போரின் முடிவு நெஸ்லேவின் மிகப்பெரிய வளர்ச்சிக்குத் தொடக்கமாக அமைந்தது. அந்த நிறுவனத்தின் வளர்ச்சி அதிகரித்ததுடன், பல நிறுவனங்கள் அதனுடன் இணைக்கப்பட்டன. 1947 ஆம் ஆண்டில் அந்த நிறுவனம் பதப்படுத்தப்பட்ட வடிசாறுகளைத் தயாரிக்கும் மேகி நிறுவனத்தை தன்னுடன் இணைத்துக்கொண்டது. 1950 ஆம் ஆண்டில் கிராஸ் & பிளாக்வெல் நிறுவனத்தின் இணைப்பைத் தொடர்ந்து, பின்டஸ் (1963 ஆம் ஆண்டு), லிப்பிஸ் (1971 ஆம் ஆண்டு) மற்றும் ஸ்டோபர்ஸ் (1963 ஆம் ஆண்டு) ஆகிய நிறுவனங்களும் நெஸ்லே உடன் இணைக்கப்பட்டன. 1974 ஆம் ஆண்டில் அந்த நிறுவனம் எல்ஓரியல் நிறுவனத்தின் பங்குகளை வேறுபடுத்தியது. 1977 ஆம் ஆண்டில், ஆல்கன் லேபாரட்டரீஸ் இன்க் என்ற நிறுவனத்தை தன்னுடன் இணைத்துக் கொணடதன் மூலம், உணவு சம்பந்தமான நிறுவனங்களுக்கு அப்பாற்பட்டு நெஸ்லே தனது இரண்டாவது முயற்சியைத் தொடங்கியது.

1984 ஆம் ஆண்டில், நெஸ்லேவின் மிகப்பெரிய வளர்ச்சியின் காரணமாக, அமெரிக்காவின் மிகப்பெரிய உணவு தயாரிக்கும் நிறுவனமான கார்னேஷன் மற்றும் இங்கிலாந்து நாட்டைச் சார்ந்த தின்பண்டங்கள் தயாரிக்கும் நிறுவனமான ரவுன்டிரீ மேக்கின்டாஷ் போன்றவை அந்த நிறுவனத்துடன் இணைக்கப்பட்டது, மேலும் 1988 ஆம் ஆண்டில் ரவுன்டிரீ மேக்கின்டாஷ் நிறுவனம் வில்லி வோன்கா என்ற முத்திரையை நெஸ்லேவிற்குப் பெற்றுத்தந்தது.

1990 ஆம் ஆண்டின் முதல் பாதி நெஸ்லேவிற்குச் சாதமாக இருந்தது: வணிகரீதியான தடைகள் தகர்த்தெறியப்பட்டது, மேலும் உலகச் சந்தைகள் மிகப்பெரிய அல்லது சிறிய எல்லைக்குள் ஒன்றிணைக்கப்பட்டதுடன், மிகப்பெரிய முன்னேற்றத்தை அடைந்தன. சேன் பெலேக்ரினோ (1997 ஆம் ஆண்டில் இணைக்கப்பட்டது), ஸ்பில்லர்ஸ் பெட்பூட்ஸ் (1998 ஆம் ஆண்டில் இணைக்கப்பட்டது), மற்றும் ரால்ஸ்டன் பூரினா (2002 ஆம் ஆண்டில் இணைக்கப்பட்டது) போன்ற நிறுவனங்களை இணைக்கும் பணிகள் 1996 ஆம் ஆண்டிலிருந்து மேற்கொள்ளப்பட்டது. 2002 ஆம் ஆண்டு, ஜூன் மாதத்தில், குளிர் பாலேடை விற்பனை செய்யும் டிரீயர் என்ற அமெரிக்க நிறுவனத்துடன் நெஸ்லே தன்னை இணைத்துக்கொண்டது, மேலும் அதே ஆண்டின் ஆகஸ்ட் மாதத்தில், நெஸ்லே உடனான இணைப்பின் மூலம் ஈட்டப்பட்ட இலாபத்தின் மதிப்பு சுமார் 2.6 பில்லியன் அமெரிக்க டாலர்கள் என்று ஹாட் பாக்கெட்ஸை உருவாக்கிய செஃப் அமெரிக்கா நிறுவனம் அறிவித்தது, அத்துடன் 2002 ஆம் ஆண்டில் மேற்கொள்ளப்பட்ட இந்த இரண்டு நிறுவனங்களுடனான இணைப்பு வட அமெரிக்காவின் மிகப்பெரிய மாற்றத்திற்குக் காரணமாக அமைந்தது. அதே சமயம், ஹெர்ஷே என்ற மிகவும் புகழ்பெற்ற அமெரிக்க நிறுவனத்தை வாங்க நெஸ்லே தீவிர முயற்சி மேற்கொண்டது, இருந்தபோதும் நெஸ்லேவின் எண்ணம் ஈடேறவில்லை.
நெஸ்லே நிறுவனம் சமீபத்தில் ஜென்னி கிரெய்க் என்ற எடை குறைப்பு நிகழ்ச்சியை நடத்தி வரும் நிறுவனத்தை 600 மில்லியன் அமெரிக்க டாலர்களுக்கு வாங்கியது.

2005 ஆம் ஆண்டு, டிசம்பரி்ல் நெஸ்லே நிறுவனம் டெல்டா ஐஸ் கிரீம் என்ற கிரேக்க நாட்டைச் சார்ந்த நிறுவனத்தை 240 மில்லியன் யூரோவிற்கு வாங்கியது. 2006 ஆம் ஆண்டு ஜனவரியில், இந்த நிறுவனம் டிரீயர் நிறுவனத்தின் மொத்த உரிமையைப் பெற்றதன் மூலம், சந்தையில் 17.5 சதவீதப் பங்குகளுடன் உலகின் மிகப்பெரிய குளிர் பாலேடை உருவாக்கும் நிறுவனமாக மாறியது.

2006 ஆம் ஆண்டு நவம்பரில், நெஸ்லே நிறுவனம் நோவார்டிஸ் பேராமெடிக்கல் நிறுவனத்தின் மருத்துவ ஊட்டச்சத்துப் பிரிவை 2.5 பில்லியன் அமெரிக்க டாலருக்கு வாங்கியதுடன், 2007 ஆம் ஆண்டில் ஓவல்டின் என்றழைக்கப்படும் பாலினாலான சுவையூட்டியைத் தயாரிக்கும் நிறுவனத்தைத் தன்னுடன் இணைத்துக் கொண்டது.
2007 ஆம் ஆண்டு ஏப்ரலில், நெஸ்லே நிறுவனம் குழந்தைகளுக்கான உணவைத் தயாரிக்கும் கெர்பர் நிறுவனத்தை 5.5 பில்லியன் அமெரிக்க டாலருக்கு வாங்கியது.
2007 ஆம் ஆண்டு டிசம்பரில், நெஸ்லே நிறுவனம் பெல்ஜியம் நாட்டைச் சார்ந்த சாக்லேட் உற்பத்தியாளரான பெர்ரே மேர்காலினி என்ற நிறுவனத்துடன் இணைந்து கூட்டு வியாபாரம் செய்தது.

2010 ஆம் ஆண்டு ஜனவரி 4 ஆம் தேதி, நெஸ்லே தனது கட்டுப்பாட்டில் இருந்த ஆல்கன் நிறுவனத்தின் பங்குகளை நோவார்டிஸ் நிறுவனத்திற்கு விற்க ஒப்பந்தம் செய்துகொண்டது. உலகி்ன் மிகப்பெரிய கண் பராமரிப்பு நிறுவனத்தை வாங்குவதற்கான நோவார்டிஸின் மிகப்பெரிய 39.3 பில்லியன் அமெரிக்க டாலர்கள் என்ற மிகப்பெரிய வாய்ப்பு வழங்கலுக்கு இந்த விற்பனை ஒரு பகுதியாக அமைந்தது.

மேலமைன் கலக்கப்பட்ட சீனப் பால்
வரலாறு
முரண்பாடு மற்றும் சர்ச்சைகள்
ஜிம்பாவே பண்ணைகள்